Marius Șumudică ar putea reveni rapid pe bancă! Echipa din România care îl vrea pe tehnician
Marius Șumudică s-a despărțit de Gaziantep în urmă cu patru zile, însă ar putea să nu stea prea mult pe bară, fiind dorit insistent de un club din Superliga.
Antrenorul cu două titluri de campion în Superliga este dorit, potrivit GSP, de oficialii clubului Petrolul Ploiești, echipă ce va evolua în play-out.
"Șumi" luptă cu Liviu Ciobotariu și Eugen Neagoe pentru banca tehnică a echipei prahovene în sezonul viitor.
Petrolul a ratat play-off-ul în acest sezon, terminând pe locul 10, și caută un antrenor care să o poată readuce în fruntea fotbalului românesc în sezonul care vine.
Ciobotariu e favorit
Potrivit sursei citate mai sus, Liviu Ciobotariu este favoritul conducerii, dar Șumudică ar putea fi o opțiune atractivă, având în vedere experiența sa bogată.
Fanii ar putea reprezenta o piedică în privința numirii lui Șumudică pe banca tehnic din cauza rivalității dintre Rapid (echipa de suflet a lui "Șumi") și suporterii Petrolului.
Neagoe este sub contract cu FC Argeș, dar și-a declarat public nemulțumirea sa faţă de condițiile de la echipă.
Totuși, Petrolului nu-i va fi ușor să-l aducă pe Liviu Ciobotariu, deoarece antrenorul este dorit și de FC Voluntari.
Urmăriți SPORT.RO și pe Google News